หุ้นบริษัทอุตสาหกรรมความงามแห่งญี่ปุ่นหุ้นใด จดทะเบียนเข้าตลาดหุ้นโตเกียวตั้งแต่ปี 1949 และเป็นส่วนหนึ่งของดัชนี TOPIX ระหว่าง Fujifilm หรือ Rohto Pharmaceutical
Fujifilm เพราะหุ้น หุ้น Fujifilm จดทะเบียนเข้าตลาดหุ้นโตเกียวตั้งแต่ปี 1949 และเป็นส่วนหนึ่งของดัชนี TOPIX ที่เป็นดัชนีลูกของนิเคอิอีกที เชื่อว่าคนทั่วโลกต่างคุ้นเคยกับ Fujifilm ในฐานะผู้นำด้านฟิล์มถ่ายรูป กล้องดิจิทัล กล้องอินสแตนท์ และเลนส์เสริม แต่ที่จริง Fujifilm มีธุรกิจอื่น ๆ ในเครือมากมาย เช่น เซมิคอนดักเตอร์ อุปกรณ์การแพทย์ ฯลฯ ซึ่งรวมถึงสินค้าความงามอย่าง ASTALIFT ก็เป็นหนึ่งในธุรกิจของ Fujifilm ASTALIFT เกิดจากการประยุกต์ใช้เทคโนโลยีต่าง ๆ ของแบรนด์ เช่น นาโนเทคโนโลยี คอลลาเจน และการเคลือบป้องกัน UV ที่เคยใช้เพื่อรักษาสภาพฟิล์มรูปภาพ โดยนำมาพัฒนาปรับใช้ใช้กับสกินแคร์แทน ซึ่งก็ได้รับผลตอบรับเป็นอย่างดีจนมีผลิตภัณฑ์อื่น ๆ เช่น เครื่องสำอาง และอาหารเสริม และได้รับความนิยมขยายไปยังจีน และยุโรป มีมูลค่าตลาดสูงถึง 3.5 ล้านล้านเยน

ส่วนหุ้น Rohto Pharmaceutical เข้าสู่ตลาดหุ้นโตเกียวในปี 1962 มีเลขประจำหุ้น 4527 มีมูลค่าตลาดอยู่ที่ 698 พันล้านเยน ซึ่ง Rohto Pharmaceutical เป็นบริษัทของแบรนด์ Hada Labo แบรนด์ที่เกิดจากบริษัทยาเก่าแก่ของญี่ปุ่นอย่าง Rohto Pharmaceutical ที่มีประสบการณ์ผลิตยาและเครื่องสำอางมากว่า 100 ปี โดยชื่อ Hada Labo มาจากคำว่า ผิว (ฮาดะ) และ Laboratory (ลาโบะ) หรือศูนย์วิจัยด้านผิว โดย Hada Labo ผลิตสินค้าความงามที่เน้นความเรียบง่าย ไม่ใช้ ไม่ผสมอะไรเกินกว่าที่ผิวต้องการ Hado Labo เป็นแบรนด์สกินแคร์ขายดีของญี่ปุ่น โดยสินค้าที่ขายดีที่สุดในญี่ปุ่นคือ Super Hydrating Lotion หรือน้ำตบขวดขาว ซึ่งเป็นสินค้ายอดนิยมในไทยเช่นกัน ปัจจุบัน Hada Labo มีการจำหน่ายสินค้าทั้งใน เอเชีย สหรัฐ อเมริกากลางและอเมริกาใต้ ส่วนในยุโรปก็มีการจำหน่ายในโปแลนด์เป็นที่แรก นอกจากนี้ตัวบริษัทยังมีธุรกิจอื่น ๆ ที่โดดเด่น เช่น Lipice, Sunplay และ Mentholatum ฯลฯ
ความรู้ทางการเงิน,ข้อมูลการเงินรายบริษัท